ᱱᱤᱨᱚᱱ ᱨᱤᱛᱩ

ᱱᱤᱨᱚᱱ ᱨᱤᱛᱩ ᱫᱚ ᱯᱷᱟᱹᱜᱩᱱ ᱟᱨ ᱪᱟᱹᱛ ᱵᱚᱸᱜᱟ ᱨᱮ ᱦᱩᱭᱩᱜᱼᱟ ᱾ ᱨᱟᱵᱟᱝ ᱨᱤᱛᱩ ᱪᱟᱵᱟᱜ ᱥᱟᱶ ᱥᱟᱶᱛᱮ ᱱᱤᱨᱚᱱ ᱨᱤᱛᱩ ᱫᱚ ᱟᱹᱭᱠᱟᱹᱣᱜᱼᱟ ᱾ ᱱᱚᱶᱟ ᱨᱤᱛᱩ ᱫᱚ ᱨᱟᱵᱟᱝ ᱢᱮᱥᱟ ᱥᱤᱛᱩᱝ ᱵᱩᱡᱷᱟᱹᱣᱜᱼᱟ ᱾

ᱡᱟᱭᱛᱮᱫ
ᱱᱤᱨᱚᱱ ᱨᱤᱛᱩ ᱫᱚ ᱟᱹᱰᱤ ᱥᱚᱨᱚᱥᱟᱱ ᱨᱤᱛᱩ ᱠᱟᱱᱟ ᱾ ᱱᱚᱶᱟ ᱨᱤᱛᱩ ᱨᱮ ᱟᱹᱰᱤ ᱞᱮᱠᱟᱱ ᱵᱟᱦᱟ ᱛᱮ ᱫᱷᱟᱹᱨᱛᱤ ᱡᱟᱠᱟᱛ ᱥᱟᱡᱟᱣ ᱠᱚᱜᱼᱟ ᱾ ᱥᱟᱲ ᱵᱟᱦᱟ ᱧᱮᱞᱛᱮ ᱩᱨᱩ ᱵᱷᱟᱶᱟᱨ ᱠᱚ ᱨᱟᱥᱟ ᱪᱮᱯᱮᱡ ᱞᱟᱹᱜᱤᱫ ᱦᱟᱱᱟ ᱰᱟᱹᱨ ᱠᱷᱚᱱ ᱱᱚᱣᱟ ᱰᱟᱹᱨ ᱠᱚ ᱩᱰᱟᱹᱣ ᱵᱟᱲᱟᱭᱟ ᱾ ᱟᱹᱰᱤ ᱞᱮᱠᱟᱱ ᱪᱤᱛᱟᱹᱨ ᱠᱟᱵᱟᱨ ᱯᱤᱯᱤᱲᱤᱭᱟᱹᱝ ᱩᱰᱟᱹᱣ ᱵᱟᱲᱟᱭᱟᱠᱚ ᱦᱟᱱᱟ ᱵᱟᱦᱟ ᱠᱷᱚᱱ ᱱᱷᱟᱣᱟ ᱵᱟᱦᱟ ᱨᱟᱥᱟ ᱪᱮᱯᱮᱡ ᱞᱟᱹᱜᱤᱫ ᱾ ᱱᱤᱨᱚᱱ ᱦᱚᱭ ᱛᱮ ᱵᱟᱦᱟ ᱰᱟᱹᱨ ᱦᱤᱞᱟᱹᱣᱜᱼᱟ ᱞᱤᱠᱤᱫ ᱞᱩᱠᱤᱫ ᱮᱱᱮᱡ ᱡᱚᱝ ᱠᱟᱱ ᱞᱮᱠᱟ ᱾ ᱱᱚᱣᱟ ᱨᱤᱛᱩ ᱨᱮ ᱵᱟᱹᱫᱽ ᱵᱟᱹᱭᱦᱟᱹᱲ ᱠᱟᱹᱢᱤ ᱠᱚ ᱵᱟᱭ ᱛᱟᱦᱮᱸᱱᱟ ᱾ ᱚᱱᱟᱛᱮ ᱡᱚᱛᱚ ᱦᱚᱲ ᱟᱹᱰᱤ ᱨᱟᱣᱟᱞ ᱜᱮ ᱠᱚ ᱟᱹᱭᱠᱟᱹᱣᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱨᱩᱯᱨᱚᱝ ᱧᱮᱞᱛᱮ ᱠᱚᱭᱮᱞᱟᱜ ᱠᱩᱦᱩ ᱟᱨ ᱱᱟᱥᱮ ᱦᱤᱥᱤᱫ ᱦᱚᱭᱛᱮ ᱢᱚᱱᱮ ᱡᱤᱣᱤ ᱛᱟᱹᱦᱩᱸ ᱡᱤᱭᱟᱹᱲ ᱨᱟᱠᱟᱵᱼᱟ ᱾ ᱵᱩᱨᱩ ᱨᱮ ᱠᱚᱲ-ᱯᱟᱠᱚᱲ ᱠᱚ ᱡᱚ ᱠᱚᱜᱼᱟ ᱾ ᱥᱮᱸᱫᱽᱨᱟ ᱠᱟᱨᱠᱟ ᱦᱚᱸ ᱟᱹᱰᱤ ᱠᱚ ᱫᱟᱬᱟᱱᱟ ᱾

ᱯᱟᱨᱟᱵᱽ ᱯᱩᱱᱟᱹᱭ
ᱱᱚᱶᱟ ᱚᱠᱛᱚ ᱨᱮᱦᱚᱸ ᱯᱟᱨᱟᱵᱽ ᱯᱩᱱᱟᱹᱭ ᱦᱩᱭᱩᱜ ᱜᱮᱭᱟ ᱾ ᱚᱱᱟ ᱠᱚ ᱢᱩᱸᱫᱽ ᱠᱷᱚᱱ ᱵᱟᱦᱟ ᱯᱟᱨᱟᱵᱽ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱟᱨᱟᱵᱽ ᱠᱟᱱᱟ ᱾ ᱱᱚᱶᱟ ᱯᱟᱨᱟᱵᱽ ᱫᱚ ᱟᱹᱰᱤ ᱡᱟᱠᱡᱚᱢᱚᱠ ᱦᱩᱭᱩᱜᱼᱟ ᱾ ᱵᱟᱦᱟ ᱵᱚᱸᱜᱟ ᱨᱮ ᱫᱚ ᱥᱟᱨᱡᱚᱢ ᱵᱟᱦᱟ ᱠᱚ ᱵᱚᱸᱜᱟᱭᱟ ᱟᱨ ᱠᱚ ᱵᱟᱦᱟᱭᱟ ᱾ ᱵᱚᱭᱦᱟ ᱢᱤᱥᱨᱟ ᱠᱚ ᱦᱚᱸᱠᱚ ᱱᱮᱣᱛᱟ ᱠᱟᱠᱚᱣᱟ ᱟᱹᱰᱤ ᱨᱚᱢᱚᱡᱽ ᱜᱮ ᱾

ᱵᱟᱹᱲᱛᱤ
ᱱᱤᱨᱚᱱ ᱨᱤᱛᱩ ᱫᱚ ᱟᱹᱰᱤ ᱱᱟᱯᱟᱭ ᱨᱤᱛᱩ ᱠᱟᱱᱟ ᱚᱱᱟ ᱛᱮ ᱱᱚᱣᱟ ᱨᱤᱛᱩ ᱫᱚ ᱨᱤᱛᱩ ᱨᱟᱡᱽ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱣᱟ ᱨᱤᱛᱩ ᱪᱟᱵᱟᱜ ᱥᱟᱶ ᱥᱟᱶᱛᱮ ᱵᱚᱞᱚ ᱦᱤᱡᱩᱜᱼᱟᱭ ᱥᱤᱛᱩᱝ ᱨᱩᱛᱩ ᱾

ᱵᱟᱨᱦᱮ ᱡᱚᱱᱚᱲ

Word Lore
Online Etymology Dictionary
Glossary of Meteorology
Solstice, Equinox & Cross-Quarter Moments for 2011 and other years, for several timezones 
Earth's Seasons, Equinoxes, Solstices, Perihelion, and Aphelion, 2000–2020 (from the United States Naval Observatory's Astronomical Applications Department)
Seasons and Seasonal Cusps as Pagan and Religious Holidays  (from Archaeoastronomy )
What day does spring start? (BBC, UK News Magazine)
Status of Spring  - Maps of Spring Leaf and Bloom Indices for the United States

Category:!Main category
Category:Season